చెన్నై: పారా ఒలింపిక్లో బంగారు పతకం సాధించిన మారియప్పన్ తంగవేలు కారును ద్విచక్రవాహనంతో ఢీకొట్టిన యువకుడు రైలు పట్టాలపై అనుమానాస్పదంగా మృతి చెందాడు. వివరాలు.. సేలం డేనిస్పేట సమీప పెరియ వడక్కంపట్టికి చెందిన సతీష్కుమార్ శనివారం ద్విచక్రవాహనంపై పెరియ వడక్కంపట్టి మారియమ్మన్ ఆలయ ప్రాంతంలో వెళ్తూ ఆగి ఉన్న మారియప్పన్ తంగవేలు కారును ఢీకొన్నాడు. సతీష్ తన కారును ఢీ  కొన్నాడని తెలుసుకున్న మారియప్పన్ తంగవేలు బంధువులతో కలిసి అతడి ఇంటికి వెళ్ళాడు. ద్విచక్రవాహనం కారును  ఢీకొనడంతో కొన్ని చోట్ల దెబ్బతిందని అందుకు నష్ట పరిహారంగా రూ.12వేలు చెల్లించాలని డిమాండ్ చేశాడు. కాగా సతీష్ కుటుంబీకులు డబ్బు చెల్లించేందుకు గడువు కోరారు. అందుకు మారియప్పన్ తంగవేలు నిరాకరించాడు. సతీష్ మొబైల్ ఫోన్ను లాక్కొని డబ్బు చెల్లించి తిరిగి తీసుకెళ్లాలని చెప్పి వెళ్ళిపోయాడు.  ఈ నేపథ్యంలో ఆదివారం సాయంత్రం 4 గంటల సమయంలో సతీష్ కుమార్ తలకు తీవ్రగాయాలతో మృతి చెంది రైలు పట్టాలపై పడివుండటం కలకలం రేపింది. పోలీసులు ఘటనా స్థలానికి చేరుకుని సతీష్ మృతదేహాన్ని స్వాధీనం చేసుకున్నారు. విషయం తెలుసుకుని సంఘటనా స్థలికి మారియప్పన్ తంగవేలు కూడా వచ్చాడు. సతీష్ మృతదేహాన్ని పోస్టుమార్టం నిమిత్తం మోహన్ కుమారలింగం ఆస్పత్రికి తరలించారు. ఈ నేపథ్యంలో పోలీసులు సతీష్ది హత్య లేదా ఆత్మహత్యా అనే కోణంలో కేసు విచారణ జరుపుతున్నారు. సతీష్ మృతిపై అనుమానాలున్నాయని అతడి సోదరుడు జ్యోతిమణి పోలీసులకు ఫిర్యాదు చేశాడు. సతీష్ మరణానికి మారియప్పన్ తంగవేలు, అతడి బంధువులకు సంబంధం ఉన్నట్లు అనుమానాలున్నాయని జ్యోతిమణి ఫిర్యాదులో పేర్కొన్నాడు. సెల్ఫోన్ను తిరిగి ఇచ్చేయాలని మారియప్పన్ తంగవేలుకు కాల్ చేయగా అతడి ఫోన్ స్విచ్ఛాఫ్ చేసివుందని జ్యోతిమణి పోలీసులకు తెలిపాడు.  అయితే ఈ ఆరోపణలను మారియప్పన్ కొట్టి పారేశాడు.తన వద్ద డబ్బు గుంజేందుకే ఇలాంటి ఆరోపణలు చేస్తున్నారని చెప్పాడు.  మారియప్పన్పై పోలీసులు చర్యలు తీసుకునేంత వరకు సతీష్ మృతదేహాన్ని తీసుకునేది లేదని అతడి బంధులు పేర్కొన్నారు. ఈ ఆరోపణల నేపథ్యంలో ఈ కేసును సేలం రైల్వే పోలీసులు తీవట్టిపట్టికి బదిలీ చేశారు. ఈ కేసుకు సంబంధించి మారియప్పన్ తంగవేలు, ఆయన  బంధువుల వద్ద పోలీసులు విచారణ జరుపనున్నారు.
chennai: para olimpiklo bangaaru patakam saadhinchina mariappan tangavelu kaarunu dwichakravaahanamtho dheekottina yuvakudu railu pattaalapai anumaanaaspadamgaa mruti chendaadu. vivaraalu.. selam danispeta sameepa periya vadakkampattiki chendina satishkumar sanivaaram dwichakravaahanampai periya vadakkampatti mariamman aalaya praantamlo veltuu aagi unna mariappan tangavelu kaarunu dheekonnadu. satish tana kaarunu dhee  konnadani telusukunna mariappan tangavelu bandhuvulatho kalisi atadi intiki vellaadu. dwichakravaahanam kaarunu  dheekonadamtho konni chotla debbatindani anduku nashta parihaaramgaa roo.12velu chellinchaalani demand cheshaadu. kaga satish kutumbeekulu dabbu chellinchenduku gaduvu koraru. anduku mariappan tangavelu niraakarinchaadu. satish mobail fonnu lakkoni dabbu chellinchi tirigi teesukellaalani cheppi vellipoyaadu.  ee nepathyamlo aadivaaram saayantram 4 gantala samayamlo satish kumar talaku teevragaayaalato mruti chendi railu pattaalapai padivundatam kalakalam repindi. poliisulu ghatana sthalaaniki cherukuni satish mrutadehaanni swaadheenam chesukunnaru. vishayam telusukuni sanghatanaa sthaliki mariappan tangavelu kuudaa vachaadu. satish mrutadehaanni postumartam nimittam mohan kumaralingam aaspatriki taralinchaaru. ee nepathyamlo poliisulu sateeshi hatya leda aatmahatya ane konamlo kesu vichaarana jaruputunnaru. satish mrutipai anumaanaalunnaayani atadi sodarudu jyotimani polisulaku firyaadu cheshaadu. satish maranaaniki mariappan tangavelu, atadi bandhuvulaku sambandham unnatlu anumaanaalunnaayani jyotimani firyaadulo perkonnadu. selphonnu tirigi icheyaalani mariappan tangaveluku kaal cheyagaa atadi fon switchaf chesivundani jyotimani polisulaku telipaadu.  ayithe ee aaropanalanu mariappan kotti paaresaadu.tana vadda dabbu gunjenduke ilanti aaropanalu chestunnarani cheppaadu.  mariyappanpai poliisulu charyalu teesukunenta varaku satish mrutadehaanni teesukunedi ledani atadi bandhulu perkonnaru. ee aaropanala nepathyamlo ee kesunu selam railve poliisulu teevattipattiki badili chesaru. ee kesuku sambandhinchi mariappan tangavelu, aayana  bandhuvula vadda poliisulu vichaarana jarupanunnaru.